recursal/SuperWikiNEXT-32B huggingface dataset:
**ابھا داویسر** (پیدائش 1 جنوری 1974ء)  ایک بھارتی نژاد خاتون ناول نگار ہے جو انگریزی میں لکھتی ہے۔ ایگزیکٹو اور بطور آرٹسٹ مواصلات کے شعبے میں کام کرتی ہے۔ اس کے ناولوں میں بیبی جی, خاندانی اقدار, *وہ موسم گرما پیرس میں*, اور منی پلانر شامل ہیں۔ اس کے 2005ء کے ناول *بیبی جی نے* لیمبڈا لٹریری ایوارڈ برائے لیزبین فکشن اور اسٹون وال بک ایوارڈ جیتا تھا۔

تعارف
-----

ابھا داویسر نئی دہلی میں بھوشن کے اور شکنتلا داویسر کے ہاں پیدا ہوئیں۔  وہ ہارورڈ یونیورسٹی میں تعلیم حاصل کرنے کے لیے امریکا چلی گئیں جہاں اس نے 1995ء میں گریجویشن کی  اپنا ایوارڈ یافتہ دوسرا ناول *بیبی جی* (2005ء) شائع کرنے سے پہلے، داویسر مین ہٹن میں ایک عالمی مالیاتی خدمات کی فرم میں کام کر رہی تھی۔ اس نے اپنا وقت لکھنے کے لیے وقف کرنے کے لیے نوکری چھوڑ دی۔ابھا داویسر اس وقت سے فوٹو گرافی، بصری اور ویڈیو آرٹ کی نمائش کر رہی ہیں جب وہ ہارورڈ میں طالب علم تھیں۔ اس کے کام کی امریکا اور بیرون ملک مختلف گیلریوں اور عجائب گھروں میں نمائش کی گئی ہے۔  2010ء میں اس نے روڈریگو برنارڈو کی ہدایت کاری میں بننے والی فلم *لو اینڈ دی سٹیز* کے اسکرین پلے کا کچھ حصہ لکھا۔ 2013ء سے داویسر ڈیجیٹل ٹیکنالوجی سے متعلق مسائل اور سماجی رویے اور تجربے پر اس کے اثرات پر بات کر رہی ہیں۔اس کے دیگر کاموں مین فکشن فیلو، نیویارک فاؤنڈیشن فار دی آرٹس کی طرف سے 2005ء مین لیمبڈا لٹریری ایوارڈ اور اسٹون وال ایوارڈ، امریکن لائبریری ایسوسی ایشن، 2006، ایک ناول کے لیے حاصل کیے

ایوارڈز
-------

ابھا داویسر نے اپنی کتابون پر فکشن فیلو، نیویارک فاؤنڈیشن فار دی آرٹس (2000) حاصل کیا  ،لیمبڈا لٹریری ایوارڈ برائے ہم جنس پرست افسانہ ، *بیبی جی* کے لیے (2005) میں ملا ، نیز اسٹون وال بک ایوارڈ ، امریکن لائبریری ایسوسی ایشن، *بیبی جی* کے لیے (2006) میں دیا گیا۔

کتابیات، ناول
-------------

*منی پلانر* (2000) میں پینگوئن (ادارہ) کے ذریعہ *The Three of Us کے* عنوان سے بھارت میں شائع ہوا)،*بیبی جی* (2005) (اسٹون وال بک ایوارڈ اور لیمبڈا لٹریری ایوارڈ ، 2006ء کے فاتح) کے طور پر دیکھا گیا۔  *وہ سمر ان پیرس* (2006)،*خاندانی اقدار* (2011)، *سینسوریم* (2012) اور *میڈیسن اسکوائر پارک* جو (2016) میں اشاعت پزید ہوا کی بھی مصنف ہیں۔

حوالہ جات
---------

1. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. ↑  Seiwoong Oh (2009)۔ Encyclopedia of Asian-American Literature۔ Infobase Publishing۔ صفحہ: 60۔ ISBN 9781438120881
3. ↑
4. 1 2 3  "Abha Dawesar"۔ Contemporary Authors Online۔ 2007۔ اخذ شدہ بتاریخ 13 اکتوبر 2018
5. ↑  "Abha Dawesar"۔ abhadawesar.com۔ 30 جون 2008 میں اصل سے آرکائیو شدہ۔ اخذ شدہ بتاریخ 13 اکتوبر 2018  الوسيط `|url-status=` تم تجاهله (معاونت)
6. ↑  New York Foundation for the Arts Directory of Art Fellows, 1985-2013 (PDF)۔ New York, NY: New York Foundation for the Arts۔ 2013
7. 1 2  "18th Annual Lambda Literary Awards"۔ Lambda Literary۔ 2006۔ 11 دسمبر 2013 میں اصل سے آرکائیو شدہ۔ اخذ شدہ بتاریخ 18 نومبر 2014  الوسيط `|url-status=` تم تجاهله (معاونت)
**محرک** (motor) کسی ایسے آلے کو کہا جاتا ہے کہ جو حرکت دیتا ہو یا پیدا کرتا ہو، اسی لفظ سے محرکیہ (engine) بھی ماخوذ ہے جس سے مراد عام طور پر سائنس میں ایک ایسی حرکت دینے والے کی ہوتی ہے جس کا ایک مکمل نظام ہوتا ہو اور اکثر وہ محرکیہ بذات خود بھی کسی نظام کا ایک حصہ ہوتا ہے۔

motor کا لفظ اصل خود حرکت کرنے والے کے مفہوم میں یعنی گاڑی وغیرہ کے لیے آتا ہو تو ایسی صورت میں اس کو اردو قواعد کے مطابق ر پر زبر کے ساتھ محرَک (*muhar-rak*) پڑھا جاتا ہے جبکہ حرکت دینے والے کے لیے (یا حرکت سے متعلق چیز یا جگہ کے لیے) motor کا لفظ آتا ہو تو ایسی صورت میں ر پر زیر لا کر محرِک (*muhar-rik*) ادا کیا جاتا ہے یا بعض اوقات حرکی کا لفظ بھی استعمال میں آتا ہے جیسے عصبون حرکی مرض (motor neuron disease) وغیرہ میں۔

برقی محرک کی ایک تعریف یہ بھی ہے: (electric motor) ایک ایسا محرک جو برقی توانائی کو استعمال کرتے ہوئے، مقناطیسی میدانات اور برقی رَو کے حامل موصلات کے درمیان تفاعل سے، آلاتی توانائی پیدا کرتا ہے۔

محرک اور محرکیہ
---------------

محرک یعنی motor اور محرکیہ یعنی engine میں اہم ترین فرق یہ ہے کہ motor ایک ایسا آلہ ہوتا ہے کہ جو بہم پہنچائی جانے والی توانائی (بجلی) سے ایک گردشی کا تکراری حرکت پیدا کرتی رہتی ہے، جبکہ engine سے عام طور پر مراد ایک ایسے آلے کی ہوتی ہے جس میں پٹرول، ڈیزل یا گیس میں اندرونی احتراقی (Internal combustion) عمل انجام پاتا رہتا ہو اور اس کے ذریعہ سے وہ محرکیہ کسی قسم کی میکانی حرکت یا توانائی پیدا کرتا ہو یعنی عام طور پر محرکیہ میں توانائی بنانے کے لیے احتراق (combustion) کا عمل واقع ہوتا ہے جو عام طور پر اندرونی ہوتا ہے، جسیے کہ اربع ضربہ دورہ (four stroke engine) وغیرہ۔

محرک کی قسمیں
-------------

برقی محرکات
برقی موٹر کی بنیادی طور پر دو اقسام موجود ہیں۔  

1) ڈی سی موٹر۔ اس کی مزید تین قسمیں ہیں۔  

کاربن برش والی ڈی سی موٹر
بغیر کاربن برش والی ڈی سی موٹر
stepper موٹر
2) اے سی موٹر۔ اس کی مزید دو قسمیں ہوتی ہیں۔  

انڈکشن موٹر
سنکرونس موٹر
یہ تمام موٹریں کم و بیش ایک ہی اصول پر کام کرتی ہیں۔

ڈی سی موٹر کے کام کرنے کا طریقہ
-------------------------------

ڈی سی موٹر کے کام کا اصول بنیادی طور پر فلیمنگ کے بائیں ہاتھ کے قانون پر انحصار کرتا ہے۔ ایک بنیادی ڈی سی موٹر میں، ایک آرمیچر کو مقناطیسی قطبوں کے درمیان میں رکھا جاتا ہے۔ آرمیچرمیں ایک بیرونی ڈی سی ذریعہ کی طرف سے فراہم کی جانے والی بجلی چلتی ہے۔ ایک مقناطیسی میدان کے اندر موجودہہونے کی وحہ سے آرمیچر ایک طاقت محسوس کرے گا۔ فرض کریں کہ آرمیچر میں گھڑی کی طرح بجلی چل رہی ہے۔ تو ایک قطب (مثلآ دایاں) کے نزدیک آرمیچر میں ہماری طرف بحلی آئے گی اور دوسرے قطب کے نزدیک بجلی ہم سے دور جایے گی۔ اگر قطب شمالی داییں جانب ہے اور قطب جنوبی باءیں طرف، تو مقناطیسی میدان داییں سے باییں کی طرف ہو گا۔ اس طرح سے فلمنگ کے باییں ہاتھ کے قانون کے مطابق آرمیچر کے داییں والے حصہ میں نیچے کی طرف ایک طاقت محسوس ہو گی اور آرمیچر کے باییں طرف کا حصہ اوپر کی طرف طاقت محسوس کرے گا۔ ان مقابل طاقتوں کی وجہ سے یہ آرمیچرگھومے گا۔ اس گھماو کی وجہ سے دایاں والا حصہ بایاں بن جایے گا اور بایاں والا دایاں بن جایے گا۔ ایک کمیوٹیٹر ان میں بجلی کی سمت بدلے گا، جس کی وجہ سے موجودجہ دایاں والا حصے (پہلے بایاں والا تھا) میں بجلی ہماری طرف چلے گی۔ اس میں پہلے بجلی ہم سے دور جا رہی تھی۔

مزید دیکھیے
-----------

* محرکی ضابط (motor controller)
* مبدلہ (برقی) (commutator electric)

حوالہ جات
---------

1. ↑  ایک اردو لغت میں محرک پر زیر اور زبر کا فرق و معنی۔
2. ↑  What are Brushless DC Motors
والدین نے میرے باکسنگ کرنے پر کوئی اعتراض نہیں کیا
**مہرین بلوچ** وہ پہلی خاتون باکسر ہیں جنھوں نے کامن ویلتھ گیمز 2022ء میں پاکستان کی نمائندگی کی ہے۔ اس سے قبل انھوں نے 2019ء میں کٹھمنڈو میں ہونے والے ساؤتھ ایشین گیمز میں کانسی کا تمغا جیتا تھا۔ مہرین بلوچ کا تعلق کراچی کے علاقے لیاری سے ہے اور انھیں بھی اپنے کھیلوں کے کریئر کے اوائل میں معاشرتی مسائل کا سامنا رہا

مہرین بلوچ ایک انٹرویو میں کہتی ہیں *میں نے جس ماحول میں پرورش پائی اس میں خواتین کا کھیلنا اور خاص کر باکسنگ کو اپنانا بہت مشکل تھا۔ خود ان کے بھائی اس بات کے حق میں نہیں تھے کہ ان کی بہن باکسنگ کھیلے*

مہریں بلوچ اپنے خاندان میں پہلی باکسر نہیں ان کے ایک انکل ملنگ بلوچ جو ان کے والد کے کزن تھے بین الاقوامی باکسر رہے ہیں۔ جبکہ ان۔کے والد فٹ بال سے وابستہ تھے کیونکہ ان کا آبائی علاقہ لیاری فٹ بال کے لیے مشہور تھا۔ اور ان کے والدین کو مہرین کے باکسنگ کرنے پر کوئی اعتراض نہیں کیا البتہ بھائیوں نے کہا کہ باکسنگ لڑکیوں کا کھیل نہیں ہے اور انھوں نے ناراض ہو کر بات کرنا بھی چھوڑ دی تھی لیکن جب مہرین نے قومی سطح پر تمغے جیتنے شروع کیے تو ان کی رائے بھی تبدیل ہو گئی۔ مہرین بلوچ کہتی ہیں کہ *یہ میرا باکسنگ میں ساتواں سال ہے۔ میں جب اس کھیل میں آئی تو مجھ سے پہلے بھی کئی لڑکیاں ٹریننگ کر رہی تھیں لیکن ان کا معیار ایک خاص حد تک ہے اسی لیے میں اپنی کارکردگی میں بہتری اور زیادہ سے زیادہ تجربہ حاصل کرنے کے لیے مرد کھلاڑیوں کے ساتھ ٹریننگ کرتی ہوں۔*

مہرین بلوچ کا کہنا ہے *ملک میں پہلے خواتین باکسرز اتنی اچھی نہیں تھیں لیکن اب ان کا معیار بہتر ہوتا جا رہا ہے۔ اگر ہمیں ان چھ سات برسوں کے دوران ٹریننگ کے لیے بین الاقوامی دورے اور لگاتار ٹریننگ کیمپ مل جاتے تو ہم بھی بہت اچھی کارکردگی دکھاسکتے تھے۔'مہرین بلوچ کہتی ہیں کہ 'کامن ویلتھ گیمز میں آنے کے بعد مجھے اندازہ ہوا کہ ہم دیگر ممالک سے بہت پیچھے ہیں۔ ہمیں بین الاقوامی تربیت اور تواتر کے ساتھ کیمپ کی ضرورت ہے تاکہ ہمیں تجربہ ملے۔* مہرین بلوچ اس وقت کنٹریکٹ پر پاکستان ایئرفورس سے وابستہ ہیں۔

حوالہ جات
---------

1. ↑

مزید دیکھیے
-----------

* پاکستان شراکت گرمائی 2020 پیرالمپکس
**چندرا لکشمن** ، ایک بھارتی اداکارہ ہے۔ اس نے 2002ء کی تامل فلم *ماناسیلم* میں ڈیبیو کیا اور اس کے بعد سے وہ مختلف ملیالم اور تامل فلموں اور ٹی وی سیریز میں نظر آئیں۔ وہ بالترتیب ٹی وی سیریز *سوانتھم* ، *میگھم* ، *کولنگل* اور *کدھالیکا نیراملائی* میں سینڈرا نیلیکاڈن، رینی چندر شیکھر، گنگا اور دیویا کے طور پر اپنی اداکاری کے لیے مشہور ہیں۔

ذاتی زندگی
----------

چندرا لکشمن کی شادی اداکار توش کرسٹی سے ہوئی ہے۔ اس نے اکتوبر 2022ء میں ایک لڑکے کو جنم دیا۔

کیریئر
------

چندرا لکشمن تریویندرم کے ایک برہمن خاندان میں لکشمن کمار اور ملاتھی کے ہاں پیدا ہوئیں تھیں ۔ بعد میں خاندان چنئی منتقل ہو گیا، جہاں اس نے اپنی اسکولنگ اور گریجویشن بھی کی۔ اس نے اپنی تعلیم جے این اسکول، چنئی ، ایم جی آر انسٹی ٹیوٹ آف ہوٹل مینجمنٹ اور مدراس یونیورسٹی سے حاصل کی۔  ایک تربیت یافتہ بھرتناٹیم رقاصہ، وہ اپنی ہوٹل مینجمنٹ کی تربیت کر رہی تھی، جب ہدایت کار سنتھوش نے اسے دیکھا اور اسے اپنی فلم *ماناسیلم* میں کاسٹ کرنے کا فیصلہ کیا۔ اس نے اپنی اداکاری کا آغاز 2002ء کی تامل فلم *ماناسیلم* سے کیا، جس میں فلم کے مرکزی اداکار سری کانت کی بہن کا کردار ادا کیا۔ فلم میں اس کی اداکاری نے ملیالم فلم انڈسٹری میں ان کا داخلہ ممکن بنایا، جس نے پرتھوی راج سوکمارن کے ساتھ ایکشن تھرلر *اسٹاپ وائلنس* (2002ء) میں مرکزی خاتون کا کردار ادا کیا۔ اس کے بعد، اس نے ملیالم زبان کی فلموں جیسے *چکرم* ، *بلرام بمقابلہ تارداس* اور *خاکی* میں کئی معاون کردار ادا کیے۔ وہ ٹی وی سیریز میں اپنی اداکاری کے ذریعے روشنی میں آئی۔ وہ پہلی بار سیریز *سوانتھم* میں نظر آئیں، جس میں اس نے سینڈرا نیلیکاڈن، ایک ولن کا کردار ادا کیا، جسے ناقدین نے بے حد سراہا اور اسے گھریلو نام بنایا۔  اس کے بعد اس نے *دیوی* جیسی سیریز میں اداکاری کی، جس میں ایک کثیر جہتی کردار، *اسٹری* ، ایک گھریلو کردار ادا کیا ۔ *میگھم* میں رینی چندر شیکھر کی کردار کشی کے لیے، اسے بے حد جائزے اور کئی ایوارڈز بھی ملے۔ تمل میں، وہ مشہور *کولنگل* سیریز میں گنگا کے طور پر اپنی اداکاری کے بعد شہرت کی طرف بڑھی، ایک بار پھر منفی رنگوں والا کردار، جس میں اس نے دیویانی کے ساتھ اداکاری کی۔ وہ بالترتیب مقبول سیریز *کدھالیکا نیراملائی* اور *وسنتھم* میں دیویا اور اکھیلا کی اداکاری کے لیے بھی مشہور ہیں۔ وہ کچھ اشتہارات میں بھی نظر آ چکی ہیں۔ اس نے بہترین منفی کردار (2005,2006) کے لیے ایشیا نیٹ ٹیلی ویژن ایوارڈز سمیت کئی تعریفیں جیتی ہیں۔

حوالہ جات
---------

1. ↑  "CiniDiary"
2. ↑  "The Bad and The Ugly"۔ The Hindu۔ 23 مارچ 2008 میں اصل سے آرکائیو شدہ۔ اخذ شدہ بتاریخ 12 نومبر 2009  الوسيط `|url-status=` تم تجاهله (معاونت)
3. ↑  "Stepping into the same shoes"۔ The Hindu۔ اخذ شدہ بتاریخ 12 نومبر 2009 [*مردہ ربط*]

بیرونی روابط
------------

* Chandra Lakshman at IMDb
**بابا حیدر زمان** صوبہ ہزارہ ایکشن کمیٹی اور تحریک صوبہ ہزارہ سربراہ تھے۔

حالات زندگی
-----------

ان کا اصل نام سردار حیدر زمان ہے۔ سردار حیدر زمان بابا ایبٹ آباد کے دیوال گاؤں میں پیدا ہوئے۔ ان کا تعلق بنیادی طور پر سردار کڑلال قبیلے سے بتایا جاتا ہے۔ انھوں نے ایف اے تک تعلیم حاصل کی اور پاکستان ائیر فورس میں ملازمت اختیار کی۔ بابا نے اپنی سیاسی زندگی کا اغاز 1962ء میں صوبائی اسمبلی کا انتخاب لڑ کر کیا تاہم وہ الیکشن میں ناکام رہے۔ انھوں نے پہلی مرتبہ انتخابات میں کامیابی 1985ء میں غیر جماعتی بنیادوں پر ہونے والے عام انتخابات میں حاصل کی جب وہ ایبٹ آباد سے صوبائی اسمبلی کے رکن منتخب ہوئے۔ بعد میں وہ اس وقت کے وزیر اعلیٰ سرحد ارباب جہانگیر خان کی کابینہ میں محکمہ محنت و افرادی قوت کی وزیر بنے۔ 1985ء کی سرحد اسمبلی میں سردار حیدر زمان عمر کے لحاظ سے سب سے بڑے تھے؛ اسی وجہ سے انھوں اس اسمبلی کے تمام اراکین سے حلف بھی لیا اور اسی دن سے وہ بابا کے نام سے مشہور بھی ہو گئے۔ وہ دو مرتبہ ایبٹ آباد سے صوبائی اسمبلی کے رکن منتخب ہوئے۔ انھوں نے زیادہ تر انتخابات آزاد حیثیت میں لڑے۔ تاہم وہ پاکستان مسلم لیگ جونیجو اور قاف لیگ میں بھی رہے۔ گذشتہ پندرہ بیس سال سے ایبٹ آباد سے مسلسل قومی اور صوبائی اسمبلی کے انتخابات ہارتے رہے ہیں۔ انھوں نے دو مرتبہ مسلم لیگ (ن) کے سربراہ نواز شریف کے مقابلے میں انتخاب میں حصہ لیا لیکن ناکام رہے ؛ جس کی وجہ سے ان کا سیاسی کیئریر تقریباً ختم ہوکر رہ گیا۔ تاہم صوبہ سرحد کا نام خیبر پختونخوا رکھے جانے سے ہزارہ ڈویژن میں جو رد عمل سامنے آیا اور بعد میں اس رد عمل نے جب ایک تحریک کی شکل اختیار کی تو اس تحریک نے انھیں دوبارہ زندہ کر دیا۔ بابا حیدر زمان ہزارہ ڈیژون کو ایک الگ صوبہ بنانے کے پرزور داعی تھے۔

وفات
----

اسلام آباد کے ایک نجی اسپتال میں 24 اکتوبر 2018ء کو 82 برس کی عمر میں وفات پا گئے۔

حوالہ جات
---------

1. ↑
2. 1 2  تحریک صوبہ ہزارہ کے قائد بابا حیدر زمان انتقال کرگئے | پاکستان - Geo.tv
**درشن سنگھ آوارہ** (3 دسمبر 1906–1982) پنجابی زبان کے ان چند بڑے شاعروں میں سے ہیں جنھوں نے انگریز کی غلامی کے خلاف بڑی جد و جہد کی۔ ان کی زندگی کا ایک بڑا حصہ انگریز دشمن سیاسی سرگرمیوں میں گذر گیا۔درشن سنگھ آوارہ کالا گوجراں ضلع جہلم میں پیدا ہوئے تھے۔ ان کے والد بزازی کا دھندہ کرتے تھے۔میٹرک تک تعلیم حاصل کرنے کے بعد وہ گوجرانوالہ چلے آئے اور اپنے آبائی پیشے سے منسلک ہو گئے۔انگریز دشمنی ان کی گھٹی میں پڑی ہوئی تھی۔انگریز کے خلاف وہ بغاوت کرنا چاہتے تھے اور اپنے کلام سے لوگوں کو اس بغاوت پر اکساتے تھے۔ان کی باغیانہ نظموں کا مجموعہ ' بجلی دی کڑک' 1943 میں شائع ہوا۔ اسی زمانے میں پنجابی کے ایک اور بڑے شاعر بابو شرف کی کتاب ' دکھاں دے کیرنے' شائع ہوئی ۔ انگریز سرکار نے یہ دونوں کتابیں ضبط کر لیں۔بابو شرف گرفتار کر لیے گئے اور آوارہ فرار ہو گئے۔اسی زمانے میں انھوں نے اپنا تخلص آوارہ رکھا تھا۔ اس سے پہلے وہ دل جیت ، پُھل سنگھنا ،سنگڑ کے قلمی ناموں سے شعر کہتے تھے۔ درشن سنگھ آوارہ کی نظموں کا ایک مجموعہ ' بغاوت ' پنجابی شاعری میں بڑا مشہور ہے۔اس مجموعے کی نظمیں انگریزوں کے خلاف تھیں۔ انگریز سرکار کے زمانے میں بھی یہ مجموعہ متعدد بار شائع ہوتا رہا۔ اب تک یہ مجموعہ بیسیوں مرتبہ شائع ہو چکا ہے۔ اور ایک خاص زمانے کی دستاویز کی حیثیت رکھتا ہے۔ درشن سنگھ آوارہ نے نثر میں بھی کئی کتابیں لکھی ہیں جن میں ان کے بعض پنجابی ناول بڑے مقبول ہوئے۔

آزادی کے بعد درشن سنگھ آوارہ ہندوستان چلے گئے اور وہیں مقیم ہو گئے۔ ایک بڑے اور بزرگ شاعر کی حیثیت سے وہ پنجابی زبان کے اساتذہ میں شمار کیے جاتے ہی۔ ان کے کلام میں انگریز دشمنی کے شدید جذبات کے ساتھ ساتھ انسان دوستی اور وسیع المشربی بھی پائی جاتی ہے۔ عقائد کے اعتبار سے وہ ایک زمانے میں اشتراکی بھی رہے۔ تاہم ان کی شخصیت اور کالم کی بنیادی روح انسان دوستی ہے۔

نمونہ کلام
----------

وانگ پھلاں دے چوبھ اتے چوبھ کھاندے رہی دا اے

فر وی اپنا ایہہ سبھا اے مسکراندے رہی دا اے

بھانویں رنداں نال وی کج دوستی گوڑھی نئیں

کوئی پچھے تیر وی کوئی کھان والی چیز اے

سجناں دے تیر پر ھس ھس کھاندے رہی دا اے

کتب
---

* *ہل چل* (1952)
* *باغی* (1964)
* *بغاوت* (1952)
* *میں باغی ہاں* (1942)
* *انقلاب دی راہ* (1944)
* *گستاخیاں* (1952)
* *بجلی دی کڑک* (1943)

حوالہ جات
---------

1. ↑  ماہنامہ معلومات-ص 816- سید قاسم محمود،ستار طاہر مکتبۂ جدید پریس، 4 شارع فاطمہ جناح، لاہور-
ساگ پراکرت زبان کا لفظ ہے جس کا مطلب ایسی سبزی ہے جو پتوں پر مشتمل ہوتی ہے ۔ پراکرت سے اردو زبان میں آتے ہوئے لفظ ساگ کا جنسی صیغہ مذکر ہے اور یہ واحد کے طور پر مستعمل ہے۔ اس لیے یہ اردو زبان کا لفظ بھی شمار کیا جاتا ہے اور پنجابی زبان میں بھی ساگ ہی سے جانا جاتا ہے۔ ساگ سبزی کی وہ قسم ہے جو صرف اور صرف پتوں پر مشتمل ہوتی ہے اور پکا کر کھائی جاتی ہے۔

### ساگ کی اقسام

1. سرسوں کا ساگ
2. بتھوے کا ساگ
3. خرفے کا ساگ
4. مکو کا ساگ
5. سوے کا ساگ
6. پالک کا ساگ
7. میتھی کا ساگ
8. چولائی کا ساگ
9. گندلوں کا ساگ
10. قلفے کا ساگ

### اجزائے ترکیبی اور غذائیت

ساگ میں ، کیلشیئم ، سوڈیم ، کلورین ، فاسفورس ، فولاد ، پروٹین ( جسم کو نشو و نما دینے والے اجزاء ) اور وٹامن اے ، بی اور ای کافی مقدار میں پائے جاتے ہیں ۔ ساگ کے بارے میں یہ بات یاد رکھنے کے قابل ہے کہ ساگ اور دودھ بڑی حد تک ایک دوسرے کا بدل ہو سکتے ہیں اور ساگ جسم میں بڑی حد تک دودھ کی کمی پورا کرسکتے ہیں۔ سرسوں کے پتّوں کے ساگ میں حیاتین ب ، کیلشیئم اور لوہے کے علاوہ گندھک بھی پوئی جاتی ہے۔اس کی غذائیت گوشت کے برابر ہے ۔ یہ ساگ خون کے زہریلے مادّوں کو ختم کرکے خون صاف کرتا ہے۔

تاریخ
-----

ساگ کے متعلق لارڈ میکالے کا کہنا ہے کہ جو لوگ ساگ کو بطور خوراک استعمال کرتی ہے اس قوم کا تعلیم کچھ نہیں کر سکتی۔  ساگ سب سے پہلے ایران میں دریافت ہوا اور سپناغ کے نام سے پکارا گیا۔ اسی سے ملتا جلتا نام سپائنچ (Spinach) انگریزی میں پایاجاتا ہے جو پالک کے ساگ کے لیے مخصوس ہے۔ ساگ ایران سے شاہراہ ریشم کے ذریعے ہوتا ہوا نیپال پہنچا ۔ ساتویں صدی عیسوی میں نیپال کے بادشاہ نے ساگ بطور تحفہ چین بھجوایا۔ گیارہویں صدی عیسوی میں جب مسلمانوں نے ہسپانیہ پر حکمرانی قائم کی تو یورپ میں ساگ متعارف ہوا۔ ساگ سالانہ کاشت کیا جانے والا پودا ہے اور یہ پودوں کے گروہ کیلوفیرالیز سے تعلق رکھتا ہے۔

حوالہ جات
---------

1. ↑  Shehzad Aslam (22-10-2020)۔ "ساگ"۔ Culture Booklet۔ اخذ شدہ بتاریخ 22 اکتوبر 2020  تحقق من التاريخ في: `|access-date=, |date=` (معاونت)
2. ↑  "Asparagus - History of Spinac"۔ CDC.Gov۔ Dole Food Company 2002۔ 22-10-2020۔ اخذ شدہ بتاریخ 22 اکتوبر 2020  تحقق من التاريخ في: `|access-date=, |date=` (معاونت)
3. ↑  "Spinach"۔ Spinach - New World Encyclopedia۔ New World Encyclopedia
پاک بحریہ کی سب میرین فورس میں شامل فرانس کی تیار کردہ ڈیفنی کلاس آبدوز 'ہنگور' کو کمانڈر احمد تسنیم کی سربراہی میں دو مشن سونپے گئے تھے، پی این ایس 'ہنگور' نے پہلا جاسوسی مشن اگست 1971 میں مکمل کرنے بعد دوسرا ہنٹر کلر آپریشن دسمبر میں کامیابی سے انجام دیا تھا۔

یکم دسمبر 1971 کو بھارتی سمندری حدود میں مشن پر موجود آبدوز پی این ایس ہنگور نے مغربی کمانڈ کے بھارتی جنگی جہازوں کی ریڈیو نشریات کا سراغ لگایا، اہم معلومات کے پیش نظر کمانڈر احمد تسنیم نے یہ معلومات ریڈیو نشریات کے ذریعے ہی نیول ہیڈکوارٹر کو بھیج دیں جس کا بھارتی جنگی بحری جہازوں نے بھی سراغ لگا لیا اور بھارتی فریگیٹ 14 کے اینٹی سب میرین وارفئیر کے دو جنگی جہاز آئی این ایس کھکری اور کرپان کو پی این ایس ہنگور کو نشانہ بنانے کے لیے بھیجا گیا۔

پاک بحریہ کی زیرآب فورس نے مشن جاری رکھا اور 9 دسمبر کی دوپہر کو کاٹھیا واڑ کوسٹ کے قریب کمیونیکشن کے ذریعے دو جہازوں کا پتہ لگا لیا، پاکستان کی سب میرین ہنگور نے 7 بجے شام سے تعاقب شروع کیا اور گہرائی میں جاکر ان جہازوں کو ٹارگٹ پر لے لیا۔

تارپیڈو ٹیم نے دونوں ٹارگٹس کو رینج میں لیا اور 131 فٹ کی گہرائی سے جنگی جہاز 'کرپان' کو تارپیڈو سے نشانہ بنایا جس کا جہاز نے سراغ لگا لیا اور اپنی جگہ چھوڑ کر فرار ہو گیا۔

کرپان بحری میدان جنگ چھوڑ گیا جب کہ کھکری جو مغرب میں تھا اس نے آنے والے تارپیڈو کی سمت کا تعین کر لیا اور ہنگور پر حملے کے لیے بڑھا۔

ہنگور کی تارپیڈو ٹیم نے ٹارگٹ کو تبدیل کرتے ہوئے کھکری کو ہدف بنایا اور دوسرا تارپیڈو فائر کر دیا اور پھر زورداردھماکے سے جنگی جہاز کھکری غرق آب ہونے لگا۔

بھارتی جنگی جہاز کرپان نے فوری ہنگور کو نشانے پر لینے کی کوشش کی لیکن آبدوز سے تیسرے تارپیڈو نے اس کے پچھلے حصے کو نشانہ بنایا۔

بھارت کا یہ دوسرا جنگی بحری جہاز نقصان اٹھاتا ہوا میدان جنگ سے مغرب کی سمت گہرے پانیوں کی طرف فرار ہو گیا۔

پی این ایس ہنگور نے شمالی بحیرہ عرب میں مشن کامیابی سے مکمل کیا اس کے بعد 4 روز تک بھارتی جہاز ، ہیلی کاپٹر اور دیگر اثاثے سمندر کی تہ میں بارود برساتے رہے۔

آبدوز غازی کے عملے کے مطابق بھارتی فضائی، بحری جہازوں اور ہیلی کاپٹرز نے 156 حملے کیے، آخرکار 4 دن تک سمندر کی تہ میں اپنا دفاع کرتی ہوئی پاکستانی فاتح آبدوز 'ہنگور ' کامیابی سے کراچی پہنچ گئی۔

اس حربی کامیابی کے نتیجے میں دشمن کے 250 افسر اور سپاہی مارے گئے اور بھارت کا آپریشن فالکن ناکام رہا جب کہ دشمن 10 دسمبر 1971 کو میزائل حملے کے تیسرے بڑے منصوبے سے بھی باز رہا۔

1. ↑  A.H Amin (May 2001)۔ "Remembering Our Warriors - Vice Admiral Tasneem"۔ www.defencejournal.com (بزبان انگریزی)۔ Karachi, Pk: Defence Journal, Amin۔ 10 مئی 2017 میں اصل سے آرکائیو شدہ۔ اخذ شدہ بتاریخ 23 اگست 2017  الوسيط `|url-status=` تم تجاهله (معاونت)
2. ↑  "PNS/M Hangor"۔ Pakistan Navy Public Press Officer۔ Government of Pakistan; Pakistan Defense Forces (Navy)۔ 04 جون 2011 میں اصل سے آرکائیو شدہ  الوسيط `|url-status=` تم تجاهله (معاونت)
3. 1 2 3  John Pike۔ "Hangor Class (Fr Daphné)"
**قلج ارسلان بن سلیمان** (‎1079–1107) 1092 سے 1107 میں اپنی موت تک سلجوقی روم کا سلطان رہا۔ اس نے پہلی صلیبی جنگ کے دوران حکومت کی اور اس صلیبی حملوں کا سامنا کیا۔ ملک شاہ اول کی موت کے بعد اس کے بیٹوں کی خانہ جنگی سے فائدہ اٹھا کر اس نے سلطنت روم کو دوبارہ قائم کیا اور 1101 کی صلیبی جنگ کے دوران تین لڑائیوں میں صلیبیوں کو شکست دی ۔

قید و رہائی
-----------

1086 میں اس کے والد سلیمان کی موت کے بعد، عظیم سلجوق سلطان ملک شاہ اول نے اصفہان میں اسے یرغمال بنالیا تا کہ بغاوت کا خطرہ نہ رہے، لیکن 1092 میں ملک شاہ کی وفات کے بعد وہ فرار ہو گیا۔ اس کے بعد قلج ارسلان نے ترک اوغوز" ییوا" قبیلے کی فوج کے سربراہ پر حملہ کیا اور ملک شاہ اول کے مقرر کردہ گورنر امین غزنی کی جگہ نیکیا میں اپنا دار الحکومت قائم کیا۔

### عروج

ملک شاہ اول وفات کے بعد انفرادی قبائل، دانش مند، منگوجیکید، سالتوقید، تنگریبرمش بیگ، آرتوقد اور اخلت شاہ نے اپنی آزاد ریاستیں قائم کرنے کے لیے ایک دوسرے سے مقابلہ کرنا شروع کر دیا۔ نے بازنطینیوں کے خلاف اپنے آپ کو اتحادی بنانے کی کوشش کرنے کے لیے امیر زاخاس کی بیٹی عائشہ خاتون سے شادی کی، جو ایک مضبوط بحری بیڑے کے کماندار تھے۔ قلج ارسلان کے چار بیٹے تھے: ملک شاہ، میسود اول، عرب اور طغرل۔ 1094 میں، زاخاس نے اسے بازنطینیوں کی طرف بڑھنے کے لیے نشانہ بنانا چاہا، اس کے بعد قلج ارسلان نے ایک فوج کے ساتھ زاخاس کے دار الحکومت سمیرنا کی طرف کوچ کیا اور اپنے سسر کو ایک ضیافت میں مدعو کیا اور اسے نشے کی حالت میں قتل کر دیا۔

صلیبی جنگیں
-----------

عوامی صلیبی جنگ (جسے کسانوں کی صلیبی جنگ بھی کہا جاتا ہے)1096 میں پیٹر دی ہرمیٹ اور والٹر دی پینی لیس کی نیکیا پہنچی۔ صلیبی جنگ کے ایک جرمن دستے نے قلعہ زیریگورڈن پر قبضہ کر لیا اور وہی پڑاو کر لیا، قلج ارسلان نے ان کےخلاف فوج روانہ کی اور ان سبھی کو مار بھگایا۔ عیسائیت کو ترک کرنے والوں کو چھوڑ دیا گیا اور باقی کو موت کے گھاٹ اتار دیا گیا۔ غیر نظم و ضبط کے شکار صلیبی جنگجو زیریگورڈن کی طرف دوڑ پڑے۔ نتیجتاً ان پر گھات لگا کر حملہ کیا گیا، جس نے پیٹر دی ہرمیٹ کو بالآخر صلیبی جنگ ترک کرنے پر مجبور کر دیا۔

پیٹر کی فوج کا بقیہ حصہ جو تقریباً مکمل طور پر غیر مسلح شہریوں پر مشتمل تھا، اسے قلج ارسلان کی فوج نے سیویٹوٹ گاؤں کے قریب حیران کن حملہ کیا، وہ با آسانی مغلوب ہو گئے، 20,000 عیسائیوں میں سے تقریباً 17,000 مارے گئے۔ اس کے بعد ارسلان نے مشرقی اناطولیہ میں ملک غازی کی دانش مند امارت پر حملہ کیا۔

اس کے پہلی چند ماہ بعد صلیبی جنگ شروع ہو گئی۔

حوالہ جات
---------

1. ↑  Qilij Arslān of Rûm (d. 1107۔ 2006۔ صفحہ: p. 998.  الوسيط `|first1=` يفتقد `|last1=` في Authors list (معاونت) صيانة CS1: نص إضافي (link)
2. ↑  The Turkish Element in Byzantium, Eleventh-Twelfth Centuries۔ صفحہ: 3  الوسيط `|first1=` يفتقد `|last1=` في Authors list (معاونت)

| * د
* ب
* ت
سلجوق سلاطین روم (1077ء–1307ء) |
| --- |
| 
* قتلمش
* سلیمان اول
* *ابو القاسم (خود اعلان کردہ)*
* قلج ارسلان اول
* ملک شاہ
* مسعود اول
* قلچ ارسلان دوم
* کیخسرو اول
* سلیمان دوم
* قلچ ارسلان سوم
* کیکاوس اول
* کیقباد اول
* کیخسرو دوم
* کیکاوس دوم
* قلچ ارسلان چہارم
* کیقباد دوم
* کیخسرو سوم
* کیقباد سوم
* مسعود دوم

 |
*کاروبار* سے مراد منافع حاصل کرنے کے لیے کسی تنظیم کی قدر سازی (value-creating) سرگرمیاں ہوتی ہیں، جبکہ **تجاریات** سے مراد معیشت کا وہ پُورا نظام ہے جو کاروبار کے لیے ایک ماحول تشکیل دیتا ہے۔ اِس نظام میں، ملک میں فعال، قانونی، معاشی، سیاسی، معاشرتی، ثقافتی اور تکنیکی نظامات شامل ہیں۔ یوں، تجاریات ایک ایسا نظام یا ماحول ہے جو معیشت یا ملک کے کاروباری تناظر پر اثر انداز ہوتا ہے۔

ہم اِس کی تعریف کاروبار کے جزء ثانی کے طور پر بھی کرسکتے ہیں جس میں پیداکاران (producers) سے صارفین تک اجناس کی منتقلی سے وابستہ تمام سرگرمیاں، افعال اور اِدارے شامل ہوتے ہیں۔

تجاریات سے اصلاً خرید و فروخت کی تجریدی مفاہیم (abstract notions) مراد ہوتی ہیں، جبکہ *تجارت* اشارہ کرتا ہے اجناس کی کسی خاص قسم کے تبادلے کی طرف (جیسا کہ کپڑے کی تجارت وغیرہ) یا تبادلے کے کسی خاص فعل کی طرف (مثلاً ’’بازارِ حصص پر تجارت‘‘)۔ تجاریات کا لفظ عموماً تجارت، بینکاری، تشہیر وغیرہ کا اِحاطہ کرتا ہے۔

*کاروبار* سے مطلب ایک ایسی تنظیم کی ہو سکتی ہے جسے تصنیع یا تبادلے کے عمل میں لگنے کے لیے بنایا گیا ہو۔

نیز دیکھیے
----------

* تشہیر (advertising)
* زراعت (agriculture)
* کاروبار (business)
* سرمایہ داری (capitalism)
* توزیع (distribution - business)

* تھوک فروشی (wholesale)
* پرچون فروشی (retailing)

* مال برداری (cargo)
* معیشت (economy)
* صنعت (industry)
**تھیبی اسپارتی جنگ** 378-362 قبل مسیح میں سپارٹا اور تھیبیس کے درمیان یونان پر تلسط حاصل کرنے کے لیے فوجی جھڑپوں ایک سلسلہ تھا۔

378 قبل مسیح – تھیبی بغاوت
--------------------------

اسپارتیہ کے تسلط کے بعد والے سالوں میں تھیبیس کے اثرورسوخ والے لوگوں نے اتھینیہ میں اکٹھا ہوکر ’’پیلوپونی لوگوں‘‘ کو آزادی کے لیے اُکسانا شروع کر دیا۔ اُدھر ’’ایفامینوندس‘‘ نے تھیبیس کے نوجوانوں کو اسپارتیہ سے لڑنے کے لیے تیار کرنا شروع کر دیا۔  379 قبل مسیح کے موسم سرما میں، پیلوپونی لوگوں کی قیادت میں جلاوطنوں کا ایک چھوٹا سا گروہ شہر میں داخل ہو گیا۔  انھوں نے اسپارتیہ نواز حکومتی سربراہان کا کیا اورایفامینوندس،گورجیداس کی مدد سے ’’کادمیہ‘‘ کے مقام پر اسپارتیوں کی حویلی کا محاصرہ کر لیا۔۔ پیلوپونی فوجیوں کو احساس ہوا کہ اسپارتیوں کو فوجی کمک کے آنے سے پہلے نکال باہر کرنا ہوگا۔ بالآخر اسپارتیوں نے اس شرط پر ہتھیار ڈال دیے کہ اُن کو با حفاظت ’’کادمیہ‘‘ سے چلے جانے کی اجازت دی جائے گی۔ شازشیوں کی معجزاتی کامیابی کا اندازہ اس امر سے لگایا جا سکتا ہے کہ جب اسپارتیوں کا قافلہ جب ’’کادمیہ‘‘ چھوڑ کر کچھ فاصلے تک جا پہنچا تو راستے میں اُس کو اپنی فوج کا امدادی دستہ مل گیا جو ان کو کمک پہنچانے آ رہا تھا۔  ’’پلوطارک ‘‘ تھیبیس کے بغاوت جیسے اہم واقعہ کی ایسے منظر کشی کرتا ہے:

>  ۔.۔ اس کے نتیجے میں ہونے والی سیاسی تبدیلی نے اس بغاوت کو زیادہ شاندار بنا دیا۔ اُس رات لوگوں نے، گیارہ اور کے ساتھ ایک نجی مکان پر آکے ایک ایسی جنگ کی شروعات کردی تھی جس نے اسپارتیہ کی زمین اور سمندر پراُس دعویداری کو خاک میں ملادیا، جس کے بارے میں کوئی خیال بھی نہیں کر سکتا تھا۔ 
> 
>

نوٹ
---

حوالہ جات
---------

1. ↑  Plutarch, *Pelopidas*، 7
2. 1 2  Plutarch, *Pelopidas*، 8–13
3. ↑  Plutarch, *Pelopidas*، 8–13; Xenophon, *Hellenica*، 5.4
4. ↑  Plutarch, *Pelopidas*، 8–13.
**جام نظام الدین (پہلا)** انگریزی (جام نظام الدین-1) جام نظام الدین نے سندھ میں سما کے دور حکومت میں مختصر مدت کے لیے حکومت کی۔ میر علی شیر اور دیگر مورخین کے مطابق حمیر سومرو مذکورہ جنگ میں مارا گیا۔ جدید تحقیق کے مطابق جام عن کی کامیاب بغاوت کے بعد سمیری حکومت کا خاتمہ ہوا۔ لیکن حمیر گجرات کی طرف بھاگنے میں کامیاب ہو گیا۔ جام ڈھائی سال کی حکمرانی کے بعد انتقال کر گئے۔ مورخین نے لکھا ہے کہ جب وہ سندھ کا سلطان بنا تو اس نے فوراً اپنے چچاوں کی رہائی کا حکم دیا جو قید تھے۔

تفصیلی تعارف
------------

ان کے دور میں کوئی اندرونی یا بیرونی خطرہ نہیں تھا۔ اس لیے ملکی معاملات کو وزیروں پر چھوڑ کر خود سلطنت کے معاملات سے بہت لاپرواہ ہو گیا۔ اس صورت حال میں اس کے چچا نے اسے قتل کرنے کا منصوبہ بنایا لیکن وفادار سپاہیوں نے اسے اس کی اطلاع دی۔ یہ حقیقت سن کر وہ گجرات چلا گیا۔ راستے میں ہی دم توڑ گیا۔ اس اچانک تبدیلی سے ٹھٹھہ میں شدید بے امنی پھیل گئی۔ آخرکار امرا کے فیصلے کے مطابق جام علی شیر سندھ کا بادشاہ بن گیا۔  جام نظام الدین کا مقبرہ ساموئی کے کونے پر مکالے میں ہے۔  جنت السند کے مطابق: جام صلاح الدین کے بعد ان کا بیٹا جام نظام الدین تخت پر بیٹھا۔ تخت پر فائز ہونے کی شرط پر اس نے اپنے چچا سکندر، کرن، بہاؤ الدین اور امیر کو آزاد کر دیا جو پہلے قید تھے اور نیک نیتی سے حکومت کرنے لگے۔ انھیں عہدے دینے کے بعد وہ خود ساموئی میں رہنے لگے۔ اس نے ملک میں گشت کیا اور حالات کو آمنے سامنے دیکھا۔ جام نظام الدین کو خبر ملی تو راتورات چند ساتھیوں کے ساتھ گجرات گئے اور راستے میں ہی انتقال کر گئے۔

حوالہ جات
---------

1. ↑  {جي. ايم سيد جي ڪتاب سنڌ جا ڄام، سما راڄ، سلطنت دھليءَ جي تاريخ جي مطابق}
2. 1 2  {ڪتاب:سمن جي سلطنت؛از: غلام محمد لاکو؛ ايڊيشن ٽيون 2005؛ پبلشر: سنڌي ادبي بورڊ ڄامشورو }
3. ↑  "مڪليءَ جا تاريخي ماڳ | SindhSalamat"۔ 24 فروری 2018 میں اصل سے آرکائیو شدہ۔ اخذ شدہ بتاریخ 29 دسمبر 2022  الوسيط `|url-status=` تم تجاهله (معاونت)
4. ↑  ڪتاب جو نالو ؛ جنت السنڌ تصنيف؛ رحيمداد خان مولائي شيدائي ايڊيشن؛ پهريون 2000، ٻيون 2006ع ڇپائيندڙ؛ سنڌيڪا اڪيڊمي ڪراچي
**جسمانی قربت** (انگریزی: Physical intimacy) ایک طرح کی شہوانی نزدیکی یا چھونا ہے۔ یہ ایک پہل یا رد عمل ہو سکتا ہے، جس میں جذبات کا دو لوگوں کے بیچ عمومًا اظہار کیا جاتا ہے (جس میں دوستی، افلاطونی محبت، رومانی محبت یا جنسی کشش کا اظہار شامل ہے)۔ کسی کی نجی خلا، ہاتھ پکڑنا، معانقہ، بوسہ، پیار سے چھونا یا کوئی جنسی سرگرمی بھی اسی کا حصہ ہے۔ 

جسمانی قربت جنسی قربت کی پہل کی طرح ہو کر بھی من و عن وہ اس جیسی نہیں ہے۔ اس میں بنیادی طور پر ایک دوسرے کے ساتھ پیار ہونا ہے ، جس میں گلے لگانے سے لے کر ہاتھ پکڑنے سے لے کر صوفے پر لپیٹنے تک ہر چیز شامل ہو سکتی ہے۔ مثال کے طور پر ، اگر آپ کا ساتھی آپ کی گردن میں مالش کرنے کی کوشش کرتا ہے ، لیکن آپ اس سے دور جا رہے ہیں تو ، اس پر غور کریں کہ یہ رد عمل کہاں سے آ رہا ہے۔ اپنے ساتھی کے رابطے پر اپنے خیالات اور ان کے رد عمل پر توجہ دینے کی ضروت ہوتی ہے۔ اس طرح سے کسی شخص کا بار بار یا بلا وجہ ساتھی کی قربت کی کوششوں کا اندیکھا کرنا قربت کی بجائے مروجہ رشتے میں دوری لا سکتا ہے۔

تکنیکی انقلاب اور جسمانی دوری
-----------------------------

جدید دور میں مصروف زندگی، ہر طرف موجود موبائل فونوں کی گونج اور پیشہ ورانہ زندگی کی وجہ سے کئی شادی شدہ اور لیو ان ریلیشن شپ کے جوڑوں میں دوریاں پیدا ہو چکی تھی۔ ایک تحقیق کے مطابق، 2020ء کی کورونا وائرس کی عالمی وبا اور عالمی سطح کی تالا بندی کی وجہ سے کئی جوڑے ایک دوسرے سے مزید قریب ہو گئے کیوں کہ کاروبار ٹھپ ہو گیا تھا اور موبائل فون کی گفتگو کا دور کچھ حد تک موقوف ہو گیا تھا۔ تاہم تالا بندی کے ختم کے بعد یہ صورت حال پھر سے پہلے جیسی ہو گئی۔

مزید دیکھیے
-----------

* لیو ان ریلیشن شپ
* شادی
* بریک اپ (رشتہ)
* قربت کا رشتہ
* جذباتی قربت

حوالہ جات
---------

1. ↑  Cf.  آرکائیو شدہ 2007-11-18 بذریعہ وے بیک مشین
2. ↑  اپنے رشتے میں مباشرت کی مختلف اقسام کی پرورش کرنا
3. ↑  اسمارٹ فونز سے مشغول دنیا میں جسمانی قربت کم ہورہی ہے - تندرستی - 2021[*مردہ ربط*]
**جھلکاری بائی** (22 نومبر 1830 - 4 اپریل 1858) ایک خاتون سپاہی تھی جس نے 1857 کی ہندوستانی بغاوت میں اہم کردار ادا کیا۔ اس نے جھانسی کی رانی لکشمی بائی کی خواتین کی فوج میں خدمات انجام دیں۔ آخرکار وہ جھانسی کی رانی، رانی کی ایک ممتاز مشیر کے عہدے پر فائز ہوگئیں۔ جھانسی کے محاصرے کے عروج پر، اس نے خود کو ملکہ کا بھیس بدلا اور اس کی طرف سے محاذ پر لڑئی، جس سے ملکہ کو قلعہ سے بحفاظت فرار ہونے دیا گیا۔

زندگی
-----

جھلکاری بائی سادوا سنگھ اور جمنا دیوی کے ہاں 22 نومبر 1830 کو بھوجلا گاؤں میں جھانسی کے قریب ایک کولی خاندان میں پیدا ہوئیں۔ اس کے بارے میں دعویٰ کیا جاتا ہے کہ وہ اپنی جوانی میں اس وقت کھڑی رہی جب ایک شیر نے حملہ کیا اور اسے کلہاڑی سے مار ڈالا۔ مبینہ طور پر اس نے ایک بار جنگل میں ایک تیندوے کو چھڑی سے مار ڈالا جو وہ مویشیوں کو چراتی تھی۔

والدہ کی وفات کے بعد جب وہ بہت چھوٹی تھیں تو ان کے والد نے ان کی پرورش کی۔ اس دور کے سماجی حالات کے مطابق، اس کے پاس رسمی تعلیم کی کمی تھی، لیکن اسے گھوڑے کی سواری اور ہتھیاروں کے استعمال کی تربیت حاصل تھی۔

جھلکاری بائی کی لکشمی بائی سے غیر معمولی مشابہت تھی اور اسی وجہ سے انہیں فوج کے خواتین ونگ میں شامل کیا گیا تھا۔

فوجی خدمات
----------

ملکہ کی فوج میں، وہ تیزی سے صفوں میں بڑھ گئی اور اپنی فوج کی کمان کرنے لگی۔ 1857 کی بغاوت کے دوران، جنرل ہیو روز نے ایک بڑی فوج کے ساتھ جھانسی پر حملہ کیا۔ ملکہ نے اپنے 14000 فوجیوں کے ساتھ فوج کا سامنا کیا۔ وہ کالپی میں پیشوا نانا صاحب کی فوج کے کیمپ سے راحت کا انتظار کر رہی تھی جو نہیں آئی کیونکہ تانتیا ٹوپے پہلے ہی جنرل روز کے ہاتھوں شکست کھا چکے تھے۔ اسی دوران قلعہ کے ایک دروازے کے انچارج دولہا جو نے حملہ آوروں سے معاہدہ کر کے جھانسی کے دروازے برطانوی افواج کے لیے کھول دیے۔ جب انگریزوں نے قلعہ پر حملہ کیا تو لکشمی بائی، اپنے درباری کے مشورے پر، اپنے بیٹے اور نوکروں کے ساتھ بھنڈیری دروازے سے بھاگ کر کالپی پہنچ گئیں۔ لکشمی بائی کے فرار کی خبر سن کر، جھلکاری بائی بھیس میں جنرل روز کے کیمپ کے لیے روانہ ہوئی اور خود کو ملکہ قرار دیا۔ اس سے ایک الجھن پیدا ہوئی جو پورے دن تک جاری رہی اور رانی کی فوج کو دوبارہ فائدہ پہنچا۔

اس کے علاوہ، وہ لکشمی بائی کے ساتھ ساتھ جنگ کے تجزیہ میں کلیدی کردار ادا کرنے والی ملکہ کی قریبی معتمد اور مشیر تھیں۔

حوالہ جات
---------

1. 1 2 3  Sarala 1999, pp. 112–113 harvnb error: no target: CITEREFSarala1999 (help)
2. ↑  Varma, B. L. (1951), *Jhansi Ki Rani*, p. 255, as quoted in Badri Narayan 2006, pp. 119–120 harvnb error: no target: CITEREFBadri\_Narayan2006 (help)
3. ↑  "Ankita Lokhande celebrates birthday with Manikarnika co-star Kangana Ranaut, Mouni Roy and other TV stars. See pics, video"۔ Hindustan Times (بزبان انگریزی)۔ 2018-12-19۔ اخذ شدہ بتاریخ 09 جنوری 2022
4. ↑  "वीरांगना झलकारी बाई"۔ hindi.webdunia.com (بزبان انگریزی)۔ اخذ شدہ بتاریخ 09 جنوری 2022
5. ↑  Sarala 1999, p. 112 harvnb error: no target: CITEREFSarala1999 (help)
6. ↑  "Commemorative Postage Stamp on Jhalkari Bai – Latest Releases"۔ 09 دسمبر 2009 میں اصل سے آرکائیو شدہ۔ اخذ شدہ بتاریخ 09 مارچ 2010  الوسيط `|url-status=` تم تجاهله (معاونت)
7. ↑
8. ↑  Sanjeev Kumar Vishwakarma۔ Feminism and Literature: Text and Context۔ Allahabad (India): Takhtotaaz۔ صفحہ: 132–139۔ ISBN 978-81-922645-6-1
9. ↑  Charu Gupta (2007)۔ "Dalit 'Viranganas' and Reinvention of 1857"۔ Economic and Political Weekly۔ **42** (19): 1739–1745۔ JSTOR 4419579
**خراٹے** (انگریزی: Snoring) سانس لینے والے ڈھانچوں کا ارتعاش ہے جس کی وجہ سے کچھ آواز نکلتی ہے اور ہوا کی حرکت میں رکاوٹ دیکھنے میں آتی ہے۔ یہ سب نیند کے دوران ہوتا ہے۔ کچھ معاملوں میں یہ آواز دھیمی ہو سکتی ہے، مگر اکثر معاملوں میں یہ بہت ہی بڑھی ہوئی آواز اور غیر دل پزیر آواز ہوتی ہے۔ خراٹے کئی بار عام سی بات ہو سکتے ہیں اور یہ کسی کے بچپن سے دکھائی پڑتے ہیں۔ مگر جدید اطباء کچھ علامات کی بنیاد پر خراٹوں کو نیند سے جڑی بد نظمیوں سے جوڑ کر دیکھتے ہیں اور تحقیق یہ بھی پتہ چلا ہے کہ خراٹے نیند کی محرومی کے عوامل میں سے ایک ہے۔

خراٹوں کی وجہ سے ان کے دماغ کا وہ حصہ بری طرح متاثر ہوتا ہے جسے لوگ "حافظہ خانہ "کہتے ہیں۔ یہ مرض شدت اختیار کر جائے تو لوگ اپنا بچپن ، جوانی اور حالیہ زندگی کو بھی ٹھیک طرح سے سمجھنے سے قاصر رہتے ہیں۔طبی نظریات کے مطابق انسان خراٹے اس وقت لیتا ہے جب آپ کے دماغ "مغز" میں آکسیجن کی کمی واقع ہوتی ہے۔ واضح ہو کہ اعدادوشمار کے مطابق برطانیہ میں 15 لاکھ افراد خراٹے لینے کے عادی ہیں یا وقتاً فوقتاً خراٹے لینے کے عادی ہیں۔

خراٹوں سے بچنے کی ترکیبیں
-------------------------

سونے کے وقت سے پہلے کھانے یا بہت زیادہ کھانے سے گریز کرنا چاہیے، کیونکہ جب معدہ غذا سے بھرا ہو تو یہ اس سانس کے ردہم پر منفی اثرات مرتب ہوتے ہیں، جس سے خراٹوں کا خطرہ بڑھتا ہے کیونکہ جسم کو غذا ہضم کرنے کے لیے زیادہ ہوا کی ضرورت ہوتی ہے۔اگر آپ خراٹے لینے کے عادی ہیں تو ممکنہ طور پر نتھوں میں موجود ہوا کی گزرگاہ کا بند ہونے کا نتیجہ ہو سکتا ہے۔ وٹامن سی نظام تنفس کی صحت بہتر کرنے کے لیے اہم جز ہے۔ وٹامن سی کے استعمال سے ناک کو صاف رکھنے میں مدد ملتی ہے، وٹامن سی سے بھرپور غذائیں جیسے لیموں، مالٹے، پپیتا، اسٹرابیری اور دیگر سے اس حوالے سے مدد لی جا سکتی ہے۔

دندان ساز کے ذریعے علاج
-----------------------

دانتوں کا ڈاکٹر خراٹے اور سلیپنگ ایپنیا کے مریضوں کا علاج مریض کے نچلے جبڑے کے محراب میں کھپچیوں کی مدد سے ایک آلہ نصب کر کے کرتا ہے۔ تاہم یہ طریقہ علاج ہمیشہ کارآمد ثابت نہیں ہوتا، خاص طور سے ایسے مریضوں کا یہ علاج ممکن نہیں ہوتا جن کے مُنہ میں دانت کافی تعداد میں باقی نہیں رہے ہوتے کیونکہ یہ آلہ اُس وقت نصب کیا جا سکتا ہے جب مریض کے مُنہ کے کسی ایک جبڑے میں کم از کم آٹھ دانت مستقل ہوں جن میں کراؤن دانت یا نوکیلے دانتوں کا ہونا اہم ہے۔

مزید دیکھیے
-----------

* نیند

حوالہ جات
---------

1. ↑  خراٹے بھی خطرناک ہوتے ہیں،ماہرین
2. ↑  خراٹوں سے نجات پانا بہت آسان
3. ↑  خراٹوں کا علاج دانتوں کے ڈاکٹر کے پاس
سری نگر میں واقع روضہ بل نامی مزار، جس کے متعلق احمدیوں کا دعویٰ ہے کہ وہ عیسیٰ کا مقبرہ ہے۔
احمدیہ تحریک کا عقیدہ ہے کہ عیسیٰ ابن مریم علیہ السلام (یسوع ناصری) مصلوبیت سے بچ گئے تھے اور وہ ایذا رسائی سے بچنے کے لیے کشمیر ہجرت کر گئے۔ اور وہ یہودیہ میں بنی اسرائیل میں تبلیغ کرنے کے بعد اپنا پیغام پھیلانے کے لیے اسرائیل کے دس گمشدہ قبائل میں چلے گئے۔ اور احمدیوں کے نزدیک انھوں نے سری نگر، کشمیر میں زندگی گزاری اور بڑھاپے میں وہیں وفات پا گئے۔

احمدی عیسیٰ کو ایک فانی شخص اور اللہ کا پیغمبر سمجھتے ہیں۔ احمدیوں کا عقیدہ مسلمانوں کے عقیدے سے قریب ہے کہ وہ بن باپ کے کنواری مریم سے پیدا ہوئے۔ مگر سب مسلمانوں کا عقیدہ ہے کہ وہ آسمان پر زندہ اٹھا لیے گئے اور ابھی زندہ ہیں، احمدی اس عقیدے کو نہیں مانتے ان کے نزدیک عیسیٰ قدرتی موت مرے۔

مزید دیکھیے
-----------

* مسیح ہندوستان میں
* اسلام میں عیسیٰ

حوالہ جات
---------



| * د
* ب
* ت
احمدیہ موضوعات |
| --- |
| نظریات | 
* نبوت
* عیسیٰ
* جہاد
* نظریہ ارتقا

 |
| مرزا غلام احمد | 
* پیشگوئیاں
* دعوے
* تحریریں
* وفات

 |
| کتب | 
* براہین احمدیہ
* اسلامی اصول کی فلاسفی
* مسیح ہندوستان میں
* روحانی خزائن
* تفسیر کبیر

 |
| احمدی خلفاء | 
* حکیم نورالدین
* مرزا بشیر الدین محمود
* مرزا ناصر احمد
* مرزا طاہر احمد
* مرزا مسرور احمد

 |
| تنظیمیں | 
* احمدیہ مسلم جماعت
* اطفال الاحمدیہ
* خدام الاحمدیہ
* انصار اللہ
* ناصرات الاحمدیہ
* لجنہ اماء اللہ
* احمدیہ انجمن اشاعت اسلام لاہور

 |
| متفرق | 
* احمدیوں کی مخالفت اور ان پر تشدد

 |
| 
* زمرہ:احمدیہ
* باب:احمدیہ

 |
**ساعت**  (انگریزی: Period) یا بعض اوقات **گھنٹا** یا انگریزی زبان کے کثرت استعمال کے سبب **پیریڈ** مقررہ وقت ہے کسی اسکول، کالج یا جامعہ میں کسی مضمون یا تعلیمی سرگرمی کے لیے منصوبہ بند انداز میں نظام الاوقات میں مختص ہوتا ہے۔ حالاں کہ یہ دورانیہ جگہ اور موقع کی مناسبت سے مختلف ہو سکتا ہے، مگر عام طور سے یہ دورانیہ 30 منٹ سے 60 منٹ کے بیچ ہوتا ہے اور ہر دن 3 سے 10 ساعتیں طے کی جا سکتی ہیں۔ اعلٰی تعلیم میں یہ دورانیہ زیادہ میعاد کے لیے ممکن ہو سکتا ہے۔ بالخصوص تجرباتی معاملوں، عملی مشقوں، صنعتی یا حقیقی دنیا میں کسی شعبے کے مشاق شخص کے بہ طور مہمان لیکچر کے لیے یہ دورانیہ دو سے چار کھنٹے تک کی طویل دیر تک چل سکتا ہے۔ ماہرین تعلیم یہ طے کرتے ہیں کہ کتنی ساعتیں اور کتنی دیر تک وہ چلنی چایئیں۔ یہ لوگ یہ بھی ممکن ہے کہ یہ بھی طے کریں کہ کوئی ساعت کی طرح چلنی چاہیے، مثلًا اصل موضوع کا تعارف، تفصیلات کا بیان، جزئیاتی موضوعوں پر گفتگو، سوالات و مبہم معاملات کی یکسوئی کسی تعلیمی تصور کی ایک ساعت کے اہم اجزا ہو سکتے ہیں۔ اس کے علاوہ ایک عام مثال اس سے جڑی یہ بھی ہے کہ کئی اسکولوں میں اس بات کا لزوم ہوتا ہے کہ ہر دن کم از کم جسمانی تعلیم کی کوئی ایک ساعت تو ہونا ہی چاہیے۔

مضامین
------

درس گاہوں میں، جیسے کہ اسکول، کالج، جامعہ وغیرہ میں حسب ضرورت کئی مضامین پڑھائے جاتے ہیں۔ پھر یہ طے کیا جاتا ہے کہ جماعتیں سال واری اساس یا میقاتی اساس (سمسٹر سسٹم) پر ہوں گی۔ اور نظام الاوقات تیار کر کے کلاسیں لی جاتی ہیں۔ 

درس گاہوں کئی بار لازمی اور اختیاری مضامین ہوتے ہیں۔ کئی بار مذہب اور اخلاقیات اختیاری مضامین ہوتے ہیں جو اسکولی سطح پر پڑھائے جاتے ہیں۔ یہ مضامین مضامین مغربی دنیا میں بھی پڑھائے جاتے ہیں۔ جرمنی میں یہ فیصلہ والدین کرتے ہیں کہ ان کا بچہ اسکول میں ’مذہبی تعلیم‘ کے پیریڈ میں جائے گا یا نہیں۔

مزید دیکھیے
-----------

* تعلیم

حوالہ جات
---------

1. ↑  "Definition of Class Period by The Free Dictionary"۔ Farlex۔ اخذ شدہ بتاریخ جولائی 22, 2011  تحقق من التاريخ في: `|access-date=` (معاونت)
2. ↑  "The Times of India: Gill wants a compulsory sports period in schools"۔ The Times Of India۔ اپریل 25, 2010۔ اخذ شدہ بتاریخ July 22, 2011  تحقق من التاريخ في: `|date=` (معاونت)
3. ↑  جرمنی: مذہبی تعلیم کے پیریڈ میں نہ جانے کے ’نقصانات‘
**اک ڈاکٹر کی موت** (انگریزی: Ek Doctor Ki Maut) بالی وڈ کی 1990ء کی فلم ہے۔ یہ فلم ڈاکٹرسبھاش مکھپادھیائے کی زندگی پر بنائی گئی ہے۔

کہانی
-----

فلم میں ڈاکٹر دِپانکر جذام کے علاج کے لیے ویکسین بنانا چاہتا ہے۔اپنے گھر کی چھوٹی سی لیب میں مسلسل اور انتھک تجربات کرنے کے بعد اسے ایک ایسی ویکسین کی تخلیق میں کامیابی ملتی ہے کہ جسے حاملہ خاتون کو لگانے سے پیدا ہونے والا بچہ 'جذام' سے محفوظ ہو سکتا ہے۔ ڈاکٹر دِپانکر کی ایجاد کی خبر میڈیا میں آجانے سے علم و سائنس کی دنیا سے تعلق رکھنے والے لوگ بھی دِپانکر کے خلاف محاذ کھول دیتے ہیں۔ اپنی 'اجارہ داری کو چیلنج محسوس ہوتے ہی خوشنما لبادوں میں چھپے انسانوں کا حقیقی کردار عیاں ہوجاتا ہے پھر چاہے وہ انسان مذہب کی دنیا کا ہو یا سائنس کی دنیا کا۔ دِپانکر کا شہر سے گاؤں میں تبادلہ کر دیا جاتا ہے جہاں اسے اپنے ریسرچ کو پورا کرنے میں انتہائی دقتوں کا سامنا ہے.۔ لندن سائنٹفک فاؤنڈیشن سے آئے ہوئے ایک اہم خط کو فائلوں میں دبا دیا جاتا ہے ۔ یہاں تک کہ ڈاکٹر دِپانکر کے خلاف انکوائری کمیٹی بٹھادی جاتی ہے ۔ ان تمام حالات سے دل برداشتہ ہوکر ڈاکٹر دِپانکر احتجاجاً اس بات کا اعلان کردیتے ہیں کہ 'انھوں نے کوئی ویکسین' بنائی ہی نہیں۔اسی اثناء میں دپانکر کا دوست ایک مشہور سائنس جنرل سے ایک خبر پڑھ کر سناتا ہے کہ 'میساچوٹس یونیورسٹی کے کسی پروفیسر نے 'جذام' کے علاج کے لیے ایک کامیاب ویکسین ایجاد کی ہے۔ اس خبر کو سن کر چند لمحوں کے لیے دپانکر پر اپنے پیچھے رہ جانے سے مایوسی اور غم کے اثرات نمایاں ہوتے ہیں پھر وہ ان جذبات پر قابو پا لیتے ہیں کہ ' آخر کار اس مہلک مرض سے لڑنے کے لیے انسان نے ایک ویکسین تیار کر ہی لی بھلے ہی بھارت میں نا سہی کسی اور ملک میں ہی .... اسی وقت ڈاکٹر دپانکر کو لندن سے آیا ہوا ایک خط ملتا ہے جس میں وہاں کی سائنس فاؤنڈیشن نے انھیں دوسرے سائنٹسٹس کے ساتھ مل کر دوسرے بہت سے امراض پر ریسرچ کرنے کے لیے مدعو کیا ہوتا ہے۔

مزید دیکھیے
-----------

* سبھاش مکھپادھیائے

حوالہ جات
---------
South Asian rice and lentil dishسانچہ:SHORTDESC:South Asian rice and lentil dish


Homemade Khichadi
*Khichri prasāda* served in areca-leaf traditional bowl, بنگلور
کھچڑی جنوب ایشیائی کھانوں میں چاول اور دال سے بنی ڈش ہے۔ دیگر تغیرات میں باجرہ اور مونگ کی دال کھچڑی شامل ہیں۔ ہندوستانی ثقافت میں کئی خطوں میں بطور خاص  شمالی علاقوں میں اسے بچوں کی  پہلی ٹھوس غذاؤں میں سے ایک سمجھا جاتا ہے ۔ ہندو خاص طور پر شمال/شمال مغرب سے تعلق رکھنے والے لوگ  جو روزے کے دوران اناج کھانے سے پرہیز کرتے ہیں ساگو سے بنی سابو دانہ کھچڑی کھاتے ہیں۔

تاہم، ہندوستان کے جنوبی حصے میں کھچڑی کا لفظ اتنا مقبول نہیں ہے۔ جب کہ تامل ناڈو اور آندھرا کے علاقوں کے لوگ پونگل پکاتے ہیں اور کناڈا ہگی تیار کرتے ہیں جو سبزیوں کے ساتھ مختلف ہوتی ہے، کیرالیوں کے پاس اس جیسی کوئی ڈش نہیں ہے۔ کھچڑی ایک نمکین دلیہ ہے۔ بالکل ویسے جیسے پسے ہوئے گندم یا جو سے چینی اور دودھ میں ملا کر بنایا جاتا ہے۔

#### ناریل کی کھچڑی

کھچڑی برصغیر پاک و ہند میں ایک بہت مشہور ڈش ہے، بشمول بنگلہ دیش، نیپال اور پاکستان میں بھیاسے بہت پسند کیا جاتا ہے۔ یہ ڈش بہت سی ہندوستانی ریاستوں، جیسے کہ پنجاب، ہریانہ، راجستھان، کرناٹک، تلنگانہ، مدھیہ پردیش، گجرات، تاملناڈو، آندھرا پردیش، مغربی بنگال، آسام، بہار، جھارکھنڈ، اترپردیش، اوڈیسہ اور مہاراشٹر میں بڑے پیمانے پر تیار کی جاتی ہے۔گوبھی، آلو اور سبز مٹر جیسی سبزیاں عام طور پر شامل کی جاتی ہیں۔

#### ہریانہ

کھچڑی ہریانہ میں خاص طور پر دیہی علاقوں میں ایک مقبول روایتی غذا ہے۔ ہریانوی کھچڑی موتی کے باجرے اور مونگ کی دال (مونگ کی دال) کو مٹر  میں ڈال کر بنائی جاتی ہے اور اکثر اسے گرم گھی یا لسی یا یہاں تک کہ دہی میں ملا کر کھایا جاتا ہے۔ بعض اوقات جوار کو باجرے اور مونگ کی دال کے ساتھ بھی ملایا جاتا ہے۔

#### حیدرآبادی مسلمان

حیدرآبادی مسلم سابقہ ​​حیدرآباد ریاست، موجودہ تلنگانہ، مراٹھواڑہ اور کلیانہ-کرناٹک کے علاقوں میں، کھچڑی کو ایک عام ناشتے کے طور پر بناتے ہیں اور حیدرآبادی کھانوں کا یہ  ایک اہم حصہ ہے۔کھچڑی

### کھچڑا اور کھچڑی

کھچڑا حلیم سے ملتا جلتا ہے ایک گوشت کی ڈشہے جبکہ کھچڑی ایک سبزی خور پکوان ہے جس میں چاول اور دالیں یا دال ہوتی ہے، جس میں کوئی مصالحہ نہیں شامل کیا جاتاہے۔

### قومی ڈش تنازع

2017 میں ہندوستانی میڈیا نے غیر سرکاری طور پر اسے "قومی پکوان" کے طور پر نامزد کیا، کیونکہ اسے عالمی سطح پر حکومت ہند کی طرف سے "تمام کھانوں کی ملکہ" کے طور پر فروغ دیا جا رہا ہے۔ یہ رپورٹ کہ حکومت کھچڑی کو ہندوستان کی "قومی پکوان" قرار دے سکتی ہے، اپوزیشن کے سیاست دانوں کی طرف سے خاصی تضحیک کا باعث بنی۔

حوالہ جات
---------

1. ↑  "Khichdi Indian Recipe"، indianhealthyrecipes.com
2. ↑  Sean Williams, 2015, "The Ethnomusicologists' Cookbook, Volume II: Complete Meals from around the world", Routledge Taylor & Francis group, page 37.
3. ↑  Uma Aggarwal, 2009, "The Exquisite World of Indian Cuisine", Allied Publications, page 106.
4. ↑  Nothing cooking: Khichdi not national dish, says minister after Twitter storm, *Hindustan Times*. 2 November 2017.
شیخ المشائخ حضرت شیخ ملہی قتال سلسلہ سہروردیہ کے صاحب کمال بزرگ ہیں۔آپ علوم ظاہری و باطنی سے مالا مال تھے۔ آپ کا زمانہ اولیائے کرام کا زمانہ مشہور ہے۔ آپ کے دادا اور والد بھی سلسلہ سہروردیہ میں شیخ السلام مخدوم بہاؤ الدین زکریا سہروردی کے مرید ہوئے۔ شیخ ملہی قتال نے مخدوم سید صدر الدین شاہ قتال کے دست حق پر بیعت کی اور عظیم مرتبے پر فائز ہوئے اور انہی سے مخدوم سید صدر الدین شاہ قتال کے کا سلسلہ آگے پہنچا جس کی باقیات ہندوستان کے شہر جالندھر میں موجود ہیں۔ اس سلسلے کی مشہور شخصیات جو جالندھر میں مدفن ہیں وہ شیخ پرولی جالندھری اور شیخ درویش سہروردی جالندھری ہیں۔

پیدائش
------

آپ کی پیدائش تیرھویں صدی عیسوی میں ہوئی۔

نسب
---

شیخ ملہی قتال کا خاندانی تعلق پٹھان قبیلہ شیروان سے تھا جسے شیروانی/سوریانی اور سروانی بھی کہتے ہیں۔

ابتدائی تعلیم و تربیت
---------------------

ابتدائی تعلیم تربیت آپ نے اپنے والد سے حاصل کی اور مزید تعلیم حاصل کرنے کے لیے ملتان تشریف لے گئے ۔

وفات
----

آپ کی وفات سے متعلق احوال میسر نہیں جس پر مزید تحقیق جاری ہے۔

|  |  |  |
| --- | --- | --- |
| "| تحقیق و ترتیب : مخدوم سیّد عدنان شاہ | "|

حوالہ جات
---------

احوال و آثار مخدوم المسلمین حضرت مخدوم عبد الرشید حقانی رحمۃ اللہ علیہ، بابمخدوم سید صدر الدین شاہ قتال رحمتہ الله علیہ
شیراز ساگر
شیراز ساگر سوہدروی (8 نومبر 1976ء)  ایک پاکستانی شاعر، محقق اور نقاد ہیں اور شعبۂ تدریس سے وابستہ ہیں ۔

ابتدائی حالاتِ زندگی اور تعلیم
------------------------------

شیراز ساگر (شیراز منظور)  ، 8 نومبر 1976ء کو  سوہدرہ تحصیل وزیر آباد ضلع گوجرانوالہ میں حاجی منظور احمد نہریا کے ہاں پیدا ہوئے۔تین سال کی عمر میں والدین کے ہمراہ جدہ ، سعودی عرب چلے گئے اور پرائمری تک تعلیم انٹرنیشنل اسکول جدہ سے حاصل کی۔ 1987ء میں اپنے خاندان کے ہمراہ واپسی ہوئی اور مڈل کی تعلیم مڈل اسکول سوہدرہ جبکہ میٹرک تک تعلیم ہائی اسکول سوہدرہ سے  مکمل کی۔گریجویشن کی تکمیل تک مولانا ظفر علی خان گورنمنٹ ڈگری کالج وزیرآباد میں زیرِ تعلیم رہے۔1995ء سے 1997ء تک والد کے ساتھ سوہدرہ میں سینٹری سٹور پر بھی کام کیا۔اس کے ساتھ ساتھ 1995ء سے 1999ء تک مولانا ظفر علی خان ہومیو پیتھک میڈیکل کالج میں ڈی،ایچ،ایم،ایس(ڈپلوما آف ہومیو پیتھک سائنس) کرتے رہے۔ہومیو پیتھک ڈاکٹر بننے کے بعد کچھ عرصہ ہومیو پیتھک ڈاکٹر خورشیدکے معاون کے طور پر خورشید کلینک سرکلر روڈ وزیرآباد میں پریکٹس بھی کی مگر مذکورہ شعبہ میں دل نہ لگا اور 18 ستمبر 2000ء کو بسلسلہ روزگار ایک بار پھر جدہ سعودی عرب چلے گئے۔سعودی عرب کے مختلف شہروں جدہ، ریاض اور القسیم میں تقریباً 6 سال تک سیلز اور مارکٹنگ کے شعبوں میں کام کیا، مگر قسمت کی ستم ظریفی نے شیراز ساگر کو پُرکشش ملازمت چھوڑنے پر مجبور کر دیا۔ بھائی شہزاد منظور کی جدہ میں ناگہانی موت اور والد کی بیماری کی وجہ سے انھیں سب کچھ چھوڑ چھاڑ کرمارچ 2007ء میں وطن پلٹنا پڑا۔ وطن واپسی پر ماسٹر مولٹی فوم گجرات میں بطور سلیز پروموشن آفیسر ڈھائی سال تک ملازمت کی۔ اسی ملازمت کے دوران اُنھوں نے محی الدین اسلامک یونیورسٹی گجرات کیمپس سے ایم ،بی اے مارکٹنگ کیا مگرماسٹر فوم کی ملازمت سے مطمئن نہ ہونے پراکتوبر2009 میں استعفی دے دیا اور گکھڑ منڈی میں اسی کمپنی ماسٹر فوم کی ایجنسی لے لی ۔ اسی کاروبار کے دوران پرائیویٹ امیدوار کے طور پرسرگودھا یونیورسٹی سے 2011ء میں ایم اے اردو کا امتحان دیا۔ وہ اپنے کاروبار سے بھی مطمئن نہیں تھے لہذا ایم اے اردو کی ڈگری مکمل ہوتے ہی کاروبار کو خدا حافظ کہا اور خود کو لیکچرر کے طور پر منوانے کی ٹھان لی۔

>

ذاتی زندگی
----------

2004ء میں آپ کی شادی ہوئی۔ اولاد میں آپ کے تین بیٹے ہیں۔

2012 میں شعبۂ تدریس سے وابستہ ہوئے اور پہلی بار بطور اردو لیکچرر اُن کی تقرری الیٹ کالج راہوالی میں ہوئی ۔الیٹ کالج میں ایک سال خدمات انجام دینے کے بعد 2013ء میں پنجاب کالج وزیرآباد سے منسلک ہو گئے۔آپ پنجاب کالج وزیرآباد میں صدرِ شعبۂ اردو اور لٹریری سوسائٹی کے انچارج بھی ہیں اور یہ ملازمت تاحال جاری ہے>

تصانیف/تالیفات
--------------

1۔"تیری یاد کا دُکھ"،(اردو شعری مجموعہ) پہلی اشاعت غمگسار پبلی کیشنز 2008، دوسری اشاعت اردو شاہکار پبلی کیشنز2013

2۔ "گلزار ایک احساس ہے"،(سوانح /مقالہ ایم فل) فکشن ہاؤس لاہور 2018ء

3۔"ادراکِ سخن" زیرِ اشاعت

>

حوالہ جات
---------

1. ↑
2. ↑
3. ↑
4. ↑

کتابیات
-------

* تاریخ سوہدرہ ، کامران اعظم سوہدروی
* تاریخ وزیر آباد ، کامران اعظم سوہدروی
* تاریخ گوجرانوالہ ، کامران اعظم سوہدروی

مزید دیکھیے
-----------

1. سوہدرہ
**فاطمہ بنتِ خطاب** امیر المومنین عمر فاروق کی بہن ہیں۔

نام ونسب
--------

فاطمہ نام، اُمّ جمیل کنیت، نکاح: سعید بن زید سے نکاح ہوا۔ پورا نام فاطمہ بنت الخطاب بن نفيل بن عبد العزى القرشیہ العدویہ تھا والدہ حنتمہ بنت ہاشم بن المغيرة بن عبد الله بن عمر بن مخزوم تھیں،

اسلام
-----

سعید بن زید کے ساتھ مسلمانوں ہوئیں یہ اوائلِ اسلام کا واقعہ ہے، جب رسول اللہ دار ارقم میں نہ گئے تھے ان کے کچھ دنوں کے بعد ان کے بھائی یعنی عمرمسلمان ہوئے اور انہی کے سبب سے ہوئے، اس کا قصہ جیسا کہ عمرنے خود بیان کیا ہے کہ عمر حمزہ بن عبد المطلب کے مسلمان ہونے کے بعد آنحضرتﷺ کے پاس جا رہے تھے، راستہ میں ایک مخزومی صحابی سے ملاقات ہوئی، پوچھا کہ تم نے اپنا آبائی مذہب چھوڑ کر محمد کا مذہب اختیار کیا ہے؟ بولے ہاں! لیکن پہلے اپنے گھر کی خبر لو، تمھاری بہن اور بہنوئی نے بھی محمد (ﷺ ) کا مذہب قبول کر لیا ہے، حضرت عمر سیدھے بہن کے گھر پہنچے، دروازہ بند تھا اور وہ قرآن پڑھ رہی تھی، ان کی آہٹ پاکر چپ ہوگئیں اور قرآن کے اجزاء چھپادیئے۔ لیکن آواز ان کے کان میں پڑچکی تھی، پوچھا کہ یہ کیا آواز تھی؟ انھوں نے کہا: کچھ نہیں، بولے: میں سن چکا ہوں کہ تم دونوں مرتد ہو گئے ہو۔ یہ کہہ کر بہنوئی سے دست و گریبان ہو گئے۔ فاطمہ بچانے کے لیے آئیں تو ان کی بھی خبر لی، بال پکڑ کر گھسیٹا اور اس قدر مارا کہ ان کا بدن لہو لہان ہو گیا۔ اسی حالت میں ان کی زبان سے نکلا: عمر! جو ہو سکے کرو، لیکن اب اسلام دل سے نہیں نکل سکتا۔ ان الفاظ نے عمر کے دل پر ایک خاص اثر کیا، بہن کی طرف محبت کی نگاہ سے دیکھا ان کے بدن سے خون جاری تھا، یہ دیکھ کر اور بھی رقت ہوئی، فرمایا کہ تم لوگ جو پڑھ رہے تھے مجھ کو بھی سناؤ، فاطمہ نے قرآن کے اجزاء لاکر سامنے رکھ دیے عمر ان کو پڑھتے جاتے تھے اور ان پر رعب چھاتا جاتا تھا، یہاں تک کہ ایک آیت پر پہنچ کر پکار اُٹھے: اَشْھَدُ اَنْ لَّآ اِلٰـہَ اِلَّا اللّٰہُ وَاَشْھَدُ اَنَّ مُحَمَّدًا رَّسُوْلُ اللہ۔

ہجرت
----

اپنے شوہرسعید بن زیدکے ساتھ ہجرت کی۔ اولاد میں ایک لڑکا چھوڑا عبد الرحمن نام تھا۔

حوالہ جات
---------

1. ↑  اسد الغابہ، 4/54،مؤلف: ابو الحسن عز الدين ابن الأثير ،ناشر: دار الفكر - بيروت
2. ↑  الاصابہ فی تمييز الصحابہ 8/161مؤلف: ابو الفضل احمد بن علی بن محمد بن احمد بن حجر العسقلانی ناشر: دار الكتب العلمیہ - بيروت